ai4bharat/Pralekha huggingface dataset:
ریلوے کی وزارت
مسافروں کیلئے خصوصی ٹرینیں
ریلویز اور تجارت وصنعت کے وزیر جناب پیوش گوئل نے آج لوک سبھا میں ایک سوال کے تحریری جواب میں اطلاع فراہم کی کہ ٹرین خدمات کا آغاز مرحلہ وار طریقے سے کیاگیا۔ جیسے خصوصی ٹرینیں۔
- 12مئی 2020 کی تاریخ سے 15 جوڑی راجدھانی اسپیشل ٹرینوں کو متعارف کرایا گیا۔
- یکم جون 2020 کی تاریخ سے 100 جوڑی اسپیشل ٹرینوں کو متعارف کرایا گیا۔
- 12ستمبر 2020 کی تاریخ سے 43 جوڑی اسپیشل ٹرینوں کو شروع کیا گیا۔
- 15 جون 2020 سے 705 نیم شہری خدمات شروع کی گئی۔
- گنپتی فیسٹول کے لئے مانگ کی بنیاد پر ریاستی حکومتوں کے اشتراک سے اضافی خصوصی ٹرینیں چلائی گئیں۔ اسی طرح آئی آئی ٹی۔جے ای ای / نیٹ اور یونین پبلک سروس کمیشن  کے ذریعے منعقدہ این ڈی اے اور نیول اکیڈمی کے امتحانات کیلئے اضافی خصوصی ٹرینیں چلائی گئیں۔
ٹرینوں کے ذریعے مسافروں کی آمد ورفت کیلئے معیاری آپریٹرینگ ضوابط  کی اہم شقیں درج ذیل ہیں:
- ریزرو ٹرین کیلئے صرف ریزرو ٹکٹ جاری کیے جاتے ہیں اور صرف کنفرم ٹکٹ والے مسافروں کو ریلوے اسٹیشن میں داخلے کی اجازت دی جاتی ہے۔
- کوئی چادر، کمبل اور پردہ مہیا نہیں کرائے جاتے ہیں۔
- تمام مسافروں کو کم از کم 90 منٹ سے لیکر دو گھنٹے پہلے اسٹیشن پہنچنے ہوتے ہیں۔
- ریلوے اسٹیشنوں پر داخل اور باہر نکلنے کیلئے علیحدہ علیحدہ گیٹ بنائے گئے ہیں۔
- اسٹیشن پر تھرمل اسکریننگ کی جاتی ہے ، صرف بغیرعلامت والے مسافروں کو سفر کرنے کی اجازت دی جاتی ہے۔
- مسافروں کو اسٹیشن اور ٹرین میں ماسک / فیس کور پہننے کا مشورہ دیا گیا ہے۔
- تمام مسافروں کو مشورہ دیا گیا ہے کہ وہ آروگیہ سیتو ایپ ڈاؤن لوڈ کریں اور اس کا استعمال کریں۔
- اسٹیشن اور ٹرینوں میں سوشل ڈسٹنسنگ کا مشورہ دیا گیا ہے۔
- تمام مسافروں کو مشورہ دیا گیا ہے کہ وہ اسٹیشن پر اترتے وقت متعلقہ اسٹیشن مرکز کے زیر انتظام علاقوں کے ذریعےبتائے گئے صحت ضابطے پر عمل کریں۔
جب کبھی بھی اس طرح کے احکامات جاری کیے جاتے ہیں تو وزارت / زونل ڈویزن/ ا سٹیشن کی سطح پر مختلف میڈیا کے ذریعے اس کی تشہیر کی جاتی ہے۔
جہاں تک کرایہ داری کا معاملہ ہے تو بھارتی ریلویز میں ٹرینوں بشمول خصوصی ٹرینوں کی کرایہ داری مختلف سیکٹروں اور موسم کے لحاظ سے مختلف ہے۔
12مئی 2020 کے بعد سے چلائی جانے والی خصوصی ٹرینوں کی کرایہ داری یکساں نہیں ہے اور یہ مختلف سیکٹروں میں مختلف ہے۔ تاہم 12 مئی 2020 سے لیکر 31 اگست2020 کی مدت کے دوران ان خصوصی ٹرینوں کی اوسط کرایہ داری تقریباً 82فیصد ہے۔
-----------------------
م ن۔م ع۔ ع ن
U NO: 5513
(Visitor Counter : 99
وزارت دفاع
سگنل کور کے 108 ویں یوم تاسیس کی تقریبات
نئی دہلی،15 ؍فروری،1911 میں قائم سگنل کور  نے 15 فروری 2019 کو اپنا 108 واں یوم تاسیس منایا۔ اس موقع پر سگنل آفیسر ان چیف لیفٹیننٹ جنرل راجیو سبھروال نے سینئر عہدے داروں کےساتھ امر جوان جیوتی پر شہیدوں کو گُل دائرے نظر کرکے خراج عقیدت پیش کیا۔
سگنل کور نے تیزی سے جدید کاری کو اپناتے ہوئے ہم عصر تیز تر مواصلات کے چیلنجوں ، پورے بھارت میں محفوظ فوجی مواصلات اور محاذ جنگ اور دور دراز کے علاقوں میں مواصلات کے چیلنجوں کو پورا کیا ہے۔ کور نے جدید ترین اسٹریٹجک نیٹ ورک کو اپنانے اور الیکٹرانک جنگی صلاحیتوں کو فروغ دینے پر زور دیا ہے۔
دہلی میں تعینات سگنل کور کے جوانوں سے خطاب کرتے ہوئے لیفٹیننٹ جنرل راجیو سبھروال نے تمام عملے کو یاد دلایا کہ یہ کور وقت کے امتحان پر پوری اتری ہے اور اطلاعاتی اور مواصلاتی ٹیکنالوجی ، سائبر اور الیکٹرانک جنگی سازو سامان کے شعبے میں بہترین کارکردگی کی علمبر دار رہی ہے۔
پوری فوج کے ایک اقدام کے حصے کے طور پر کور نے معذور سپا ہیوں ، بیواؤں ، ویر ناریوں اور بزرگ وضرورت مند سابق فوجیوں کے ساتھ اپنے تعلقات کی تجدید کے لئے ان تک رسائی حاصل کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1024
(Visitor Counter : 55
پنچایتی راج کی وزارت
پنچایتی راج نظام کو مزید موثر بنانا
نئی دہلی،22دسمبر، 2021/مقامی خود اختیاری حکومت کا پنچایتی راج نظام دستور ہند 73ویں ترمیم کے تحت شروع کیا گیا تھا ۔ 1993 میں آئین کی 73ویں ترمیم کے طور پر آئین میں گیارہواں حصہ جوڑ ا گیا تھا جس کے تحت پنچایتوں کو آئینی حیثیت دی گئی تھی۔ حکومت ایسی کسی تجویز پر کوئی غور و خوض نہیں کر رہی ہے جس کے تحت موجودہ پنچایتی راج نظام میں کوئی تبدیلی کرنا ہو۔
پنچایت مقامی حکومت کے طور پر ایک ریاست کا معاملہ ہے اور دستور ہند کی ساتویں فہرست میں یہ ریاست کا حصہ ہے۔ پنچایتوں کے قائم کرنے کا اختیار دستور ہند کے گیارہویں حصے میں دفعہ243 کے تحت فراہم کیا گیا ہے ۔ اسی طرح پنچایتیں متعلقہ ریاست کے پنچایتی راج قوانین کے ذریعے قائم کی جاتی ہیں اور ان کا کام کاج چلایا جاتا ہے۔ فی الحال پنچایتی راج کی وزارت کے سامنے ایسی کوئی تجویز نہیں ہے کہ پنچایتی راج اداروں کے کام کاج پر نظر ثانی کے لیے کوئی کمیٹی تشکیل دی جائے۔ ملک میں پنچایتی راج اداروں کے کام کاج کو مستحکم بنانے کے لیے پنچایتی راج اداروں کی وزارت میں یوزر کے لیے سازگار ویب پر مبنی پورٹل ای گرام سوراج  کا آغاز کیا ہے۔ جس کا مقصد اختیارات کو تقسیم کرنے کے منصوبے ، ترقی سے متعلق رپورٹنگ ، مالی بندوبست ، کام پر مبنی حساب کتاب اور اثاثوں کی تقسیم میں اور زیادہ شفافیت لانا ہے۔ مزید یہ کہ پنچایت کے حساب کتاب کا بروقت آڈٹ یقینی بنانے کے لیے ایک آن لائن اپلیکیشن شروع کیا گیا ہے  ۔
یہ جانکاری پنچایتی راج کے مرکزی وزیر مملکت کپل موریشور پاٹل نے آج راجیہ سبھا میں ایک تحریری جواب میں فراہم کی ۔
۔۔۔
ش ح ۔ اس۔ ت ح ۔
U –14676
(Visitor Counter : 212
کامرس اور صنعت کی وزارتہ
جناب پیوش گوئل نے ہندوستان-ازبکستان تعلقات کو مربوط وسیع ہمسایگی کے ہندوستان کے وژن کی کلید قرار دیا
نئی دہلی میں ہندوستان-ازبکستان بین حکومتی کمیشن کا 13 واں اجلاس کا انعقاد
تجارت اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے ہندوستان اور ازبکستان کے تعلقات کو مربوط ، وسیع ہمسایگی کے ہندوستان کے وژن کی کلید قرار دیا ہے۔ انہوں نے اس بات پر بھی روشنی ڈالی کہ یہ سال ہندوستان-ازبکستان تعلقات کے لیے خاص اہمیت کا حامل ہے، کیونکہ دونوں ممالک سفارتی تعلقات کے 30ویں سال کا جشن منا رہے ہیں۔ انہوں نے یہ بات آج نئی دہلی میں ہندوستان-ازبکستان انٹر گورنمنٹ کمیشن  کے 13ویں اجلاس سے خطاب کرتے ہوئے کہی۔
اپنے ریمارکس میں، وزیر نے کہا کہ ہم عوام سے عوام کے درمیان متحرک اورپر جوش تعلقات کے خواہاں ہیں۔ تجارتی تعلقات دو طرفہ تعلقات کی مضبوطی کا فطری نتیجہ ہیں۔ ہمیں ٹیکنالوجی، ڈیجیٹل ادائیگی سے متعلق اقدامات اور اسٹارٹ اپس میں سرمایہ کاری جیسے نئے شعبوں میں تعلقات کو آگے لے جانے کی ضرورت ہے۔
وزیر موصوف نے ہندوستان اور ازبکستان کے درمیان باہمی تجارت میں گرمجوشانہ ترقی کے لیے نئی تحریک دینے والی قوتوں کی نشاندہی کرنے کی ضرورت پر زور دیا۔ انہوں نے علاقائی روابط اور تعاون کے لیے مربوط نقطہ نظر کی ضرورت پر زور دیا۔ انہوں نے دونوں ممالک کے درمیان تعاون کے سات ابھرتے ہوئے شعبوں یعنی ڈیجیٹل ادائیگیوں، خلائی شعبے میں تعاون، زراعت اور ڈیری، ادویہ سازی، جواہرات اور زیورات، ایم ایس ایم ای اور بین علاقائی تعاون پر روشنی ڈالی۔
جناب گوئل نےاس بات کا ذکر کیا کہ کووڈ-19 کے باوجود، پچھلے کچھ سالوں میں باہمی گفت و شنید اور تجارت میں اضافہ ہوا ہے۔ تجارت 20-2019 میں 247 ملین ڈالر سے بڑھ کر 2021-22 میں 342 ملین ڈالر ہو گئی ہے، جس سے کہ 38.5 فیصد اضافہ کا اظہارہوتا ہے۔ انہوں نے مزید کہا کہ ہمیں اپنے ممالک کے درمیان تجارت کو آسان بنانے کے لیےرابطہ کاری کو بہتر بنانے کے لیے اقدامات کو تلاش کرنے کی ضرورت ہے۔
ازبکستان کے وفد کی قیادت جمہوریہ ازبکستان کے نائب وزیر اعظم اور سرمایہ کاری اور غیر ملکی تجارت کے وزیر جناب جمشید خدجائیف کر رہے تھے۔ اپنے خطاب میں جناب خودجائیف نے کہا کہ وہ ستمبر میں وزیر اعظم جناب نریندر مودی کے ازبکستان کے دورے کے منتظر ہیں۔ انہوں نے کہا کہ پی ایم مودی کے دورے سے باہمی دلچسپی کے کئی شعبوں میں دو طرفہ تعلقات کو نمایاں فروغ دینے کے لیے پوری طرح استعفادہ کیا جائے گا۔
بین حکومتی کمیشن کا اجلاس، خیالات پر غور و خوض، مسائل پر تبادلہ خیال اور دو طرفہ تعلقات کو مضبوط بنانے کا ایک اہم پلیٹ فارم ہے۔ تجارت اور سرمایہ کاری کے میدان میں 22 جون، 2022 کو اقتصادی تعاون پر دوسرے ہندوستان-ازبکستان جوائنٹ ورکنگ گروپ  کا انعقاد کیا گیا جس میں مختلف مسائل پر تبادلہ خیال کیا گیا۔
وزیراعظم کا دفتر
وزیر اعظم نے ٹوکیو اولمپکس 2020 میں نیزہ پھینکنے کے مقابلے میں سونے کاتمغہ جیتنے کے لئے نیرج چوپڑا کو مبارکباد پیش کی
نئی دہلی، 07 اگست 2021:
وزیر اعظم جناب نریندر مودی نے، ٹوکیو اولمپکس 2020 میں نیزہ پھینکنے کے مقابلے میں سونے کا تمغہ جیتنے کے لئے نیرج چوپڑا کو مبارکباد پیش کی ہے۔ وزیر اعظم نے یہ بھی کہا کہ انہوں نے غیر معمولی جذبے کے ساتھ کھیلتے ہوئے بے مثال شجاعت کا مظاہرہ کیا۔
ایک ٹوئیٹ میں، وزیر اعظم نے کہا؛
’’ٹوکیو میں تاریخ رقم کی جا چکی ہے! آج @ نیرج_ چوپڑا نے جو کامیابی حاصل کی ہے، اسے ہمیشہ یاد رکھا جائے گا۔ نوجوان نیرج نے ممتاز کارنامہ انجام دیا ہے۔ انہوں نے غیرمعمولی جذبے کے ساتھ کھیلتے ہوئے بے مثال شجاعت کا مظاہرہ کیا۔ گولڈ جیتنے کے لئے انہیں مبارکباد۔ # ٹوکیو2020‘‘
بہت چھوٹی، چھوٹی اور درمیانی صنعتوں کی وزارت
گری راج سنگھ نے بھارت-بین الاقوامی تجارتی میلے میں ایم ایس ایم ای پویلین کاافتتاح کیا
نئی دہلی،15؍نومبر،ایم ایس ایم ای کے وزیر مملکت جناب گری راج سنگھ نے آج نئی دہلی میں 38 ویں بھارت-بین الاقوامی تجارتی میلے  میں ایم ایس ایم ای کے پویلین کا افتتاح کیا۔ اس موقع پر تقریر کرتے ہوئے وزیر موصوف نے کہا کہ معیاری سازوسامان کی تیاری اور گاوؤں کی صنعتوں کی جامع ترقی ملک کی ترقی میں کلیدی رول ادا کرتی ہے۔
ایم ایس ایم ای کی وزارت نے ’’ایم ایس ایم ای ایکسپو-2018‘‘ کے بینر تلے اپنا اسٹال قائم کیا ہے۔ 50 سے زیادہ ایم ایس ایم ای صنعت کار اس اسٹال میں اپنی مصنوعات کی نمائش کررہے ہیں۔ اس سال کی نمائش کا موضوع ہے ’’بھارت میں حقیقی صنعتیں‘‘۔ ایم ایس ایم ای ایکسپو میں جن چیزوں کی نمائش کی جارہی ہے، ان میں، سولر چرخا اسکیم کی مصنوعات ، پروسز ڈیولپمنٹ مراکز ، ہنر مندی کا فروغ اور خریداری وفروخت میں امدادی اسکیمیں شامل ہیں۔
نمائش کے پویلین کا موضوع ہے ’’بھارت میں دیہی صنعتیں‘‘ اور اس میں ایم ایس ایم ای کی وزارت کے دو اہم پروگراموں پر توجہ دی گئی ہے، ان پروگراموں میں کلسٹر کی ترقی کے پروگرام ، جس میں خوشبو اور امتیازی خصوصیات کے فروغ اور شمسی چرخہ مشن شامل ہیں۔ وزارت کی دیگر اسکیموں کی بھی پویلین میں نمائش کی جارہی ہے۔
اس میلے میں خواتین صنعت کار ایس سی اور ایس ٹی صنعت کار اور شمال مشرقی ریاستوں اور اقلیتوں سے تعلق رکھنے والے صنعت کار شرکت کر رہے ہیں۔
ایم ایس ایم ای ایکسپو – 2018 میں بہت سی مصنوعات کی نمائش کی جارہی ہے ، جس میں انجینئرنگ کی مصنوعات ، خوراک ، دست کاری کی اشیاء ، چمڑا ، ٹیکسٹائل اور ہوزری ، بجلی اور الیکٹرانک کے سازوسامان ، آٹو کے کل پرزوے ، تیار مبلوسات ، زیورات وجواہرات ، آرائشی اشیاء اور ہربل مصنوعات شامل ہیں۔ مرکزی وزیر مملکت نے نمائش میں کھادی اور ولیج انڈسٹری کمیشن  کے ذریعے قائم کردہ کھادی کے پویلین کا بھی افتتاح کیا۔
افتتاح کے دوران ایم ایس ایم ای کے ایڈیشنل سکریٹری اور ڈیولپمنٹ کمشنر رام موہن مشرا اور کے وی آئی سی کے چیئرمین وینائی کمار سکسینہ بھی موجود تھے۔
۔۔۔۔۔۔۔۔۔۔۔
U-5792
(Visitor Counter : 48
سماجی انصاف اور تفویض اختیارات کی وزارت
مخنث برادری کی بہبود کے بورڈس / کمیشنز کی تشکیل
سماجی انصاف اورتفویض اختیارات کے وزیر جناب وریندر کمار نے آج راجیہ سبھا میں ایک تحریری جواب میں بتایا کہ وزارت کی اطلاع کے مطابق 12 ریاستوں اور مرکز کے زیر انتظام علاقوں نے مخنث برادری کی فلاح وبہبود کے بورڈ س تشکیل دئے ہیں ۔ ان ریاستوں اور مرکز کے زیر انتظام علاقوں میں تمل ناڈو ، کیرالہ ، کرناٹک ، مہاراشٹر ، گجرات ، راجستھان ، چنڈی گڑھ ، اترپردیش ، بہار ، مغڑبی بنگال ،تریپورہ اور میزورم شامل ہیں۔
مخنث افراد کے حقوق کے تحفظ کے ضوابط 2020 کی دفعہ 10  کے مطابق متعلقہ سرکار مخنثوں کے حقوق کے تحفظ اور ان کے مفاد کا خیال رکھتے ہوئے ، ان کے لئے ایک فلاحی بورڈ تشکیل دے گی اور حکومت کی جانب سے طے کردہ فلاحی اقدامات اور اسکیموں تک ان کی رسائی کو آسان بنائے گی۔ انہوں نے بتایا کہ شقوں کے مطابق ضروری کارروائی کرنے کے لئے قانون اور قواعدکے نفاذ کے بارے میں 9 اکتوبر 2020 کو سبھی ریاستی سرکاروں کو مطلع کردیا گیا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 192.27 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 20.33 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
20)؍اپریل 2022کے مطابق)
|
|
فراہم کی گئی خوراکیں
|
|
1,92,27,23,625
|
|
بچی ہوئی خوراکیں
|
|
20,33,75,090
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 192.27کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 20.33 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیر اعظم نے مدھیہ پردیش کے وزیر اعلیٰ سے ملاقات کی
نئی دہلی، 23 اپریل 2022:
وزیر اعظم جناب نریندر مودی نے آج مدھیہ پردیش کے وزیر اعلیٰ جناب شیوراج سنگھ چوہان سے ملاقات کی اور مدھیہ پردیش حکومت کی اچھی حکمرانی سے متعلق پہل قدمیوں کے بارے میں تبادلہ خیالات کیے، ساتھ ہی اس موضوع پر بھی بات چیت ہوئی کہ ان کی تغیراتی اسکیمیں کیسے عوام کی زندگیوں میں مثبت تبدیلیا ں لا رہی ہیں۔
ایک ٹوئیٹ میں وزیر اعظم نے کہا؛
’’مدھیہ پردیش کے وزیر اعلیٰ @ چوہان شیوراج جی سے ملاقات کی، انہوں نے مدھیہ پردیش حکومت کی اچھی حکمرانی سے متعلق پہل قدمیوں کے بارے میں بات چیت کی اور یہ بتایا کہ ان کی تغیراتی اسکیمیں کیسے عوام کی زندگیوں میں مثبت تبدیلیاں لا رہی ہیں۔‘‘
سماجی انصاف اور تفویض اختیارات کی وزارت
ٹیکم گڑھ میں ایلمکو کے نئے معاون پیداواری مرکز کے پروجیکٹ آفس کا بھومی پوجن اور افتتاح
معذوروں اور بزرگ شہریوں کو معاون آلات فراہم کرنے والی مرکزی حکومت کی اسکیموں اور خدمات تک آسان رسائی فراہم کرنے کے لیے، مدھیہ پردیش کے ٹیکم گڑھ ضلع کے گاؤں پہاڑی خورد میں ایلمکو کا ایک نیا معاون پیداواری یونٹ قائم کیا جائے گا۔ سماجی انصاف اور عطائے اختیار کے مرکزی وزیر ڈاکٹر وریندر کمار نئے ایلمکو  پروڈکشن سینٹر کے ’بھومی پوجن‘ پروگرام میں مہمان خصوصی ہوں گے اور مقامی عوامی نمائندوں اور معززین کی موجودگی میں 5 ستمبر 2023 کو صبح 11 بجے پلانٹ سائٹ کے قریب یونٹ کے پروجیکٹ آفس کا افتتاح بھی کریں گے۔
ٹیکم گڑھ میں ایلمکو یونٹ تقریباً 7 ایکڑ پر تعمیر کیا جا رہا ہے جس کا تخمینہ 35 کروڑ روپے سے زیادہ ہے۔ اس پروڈکشن یونٹ میں تھریڈ پروڈکٹس جیسے سروائیکل کالر، اسپائنل سپورٹ، گھٹنے کے تسمے اور ایل ایس بیلٹ تیار کیے جائیں گے۔ اس یونٹ میں P&O ماہرین کے ساتھ ایک آرتھوٹک اور پروسٹیٹک سنٹر ہوگا جو بندیل کھنڈ خطے کے مختلف طور پر معذور اور بزرگ شہریوں کے لیے معاون آلات/سامان کی فٹنگ اور تشخیص کے لیے ہوگا۔
یونٹ کے پاس ایک گودام بھی ہوگا تاکہ وہیل چیئر، موٹرائزڈ ٹرائی سائیکل، دستی ٹرائی سائیکل، بیساکھی، سماعت کے آلات وغیرہ کا مناسب ذخیرہ رکھا جا سکے تاکہ اس بات کو یقینی بنایا جا سکے کہ علاقے کے مختلف معذور افراد اور بزرگ شہریوں کو جتنی جلدی ممکن ہو ضرورت کے مطابق ان کی مدد فراہم کی جائے۔
اس موقع پر حکومت ہند کے معذور افراد کو با اختیار بنانے کے محکمہ کے جوائنٹ سکریٹری جناب راجیش یادو، ایلمکو کے سینیئر افسران اور ضلع انتظامیہ بھی موجود رہیں گے۔
پیٹرولیم اور قدرتی گیس کی وزارت
بھارت کے پیٹرولیم کے اہم ذخائر سے خام تیل کا اجراء
بھارت کا اس بارے میں مصمم یقین ہے کہ رقیق ہائڈروکاربن کی قیمتیں، مناسب اور ذمہ دارانہ ہونی چاہئیں اور انہیں منڈی کی طاقتوں کے ذریعہ طے کیا جانا چاہئے۔ بھارت نے تیل پیدا کرنے والے ملکوں کے ذریعہ تیل کی سپلائی کو مصنوعی طور پر مانگ کی سطحوں سے نیچے برقرار رکھنے کے بارے میں مسلسل اپنی تشویش کا اظہار کیا ہے، جس کی وجہ سے قیمتوں میں اضافہ ہوتا ہے اور منفی ذیلی نتائج نکلتے ہیں۔
بھارت اپنے اہمیت کے حامل پیٹرولیم کے ذخائر سے خام تیل کے 50 لاکھ بیرل جاری کرنے پر رضامند ہو گیا ہے۔ خام تیل کا یہ اجراء امریکہ، عوامی جمہوریہ چین، جاپان اور جنوبی کوریا سمیت توانائی کے دیگر بڑے عالمی صارفین سے صلاح ومشورہ کے ساتھ متوازی طور پر کیا جائے گا۔
عزت مآب وزیراعظم جناب نریندر مودی، ملک کے اندر پیٹرولیم اور ڈیزل کی قیمتوں کا لگا تار جائزہ لیتے رہے ہیں ، افراط زر کے دباؤ پر قابو پانے کی کوشش کے طور پر حکومت ہند نے 3 نومبر 2021 کو پیٹرولیم اور ڈیزل پر با لترتیب 5 روپے اور 10 روپے کی ’’سینٹرل ایکسائز ڈیوٹی‘‘ کی کمی کی تھی۔ اس کے بعد کئی ریاستی حکومتوں نے بھی ایندھن پر ویٹ میں کمی کی تھی۔ یہ مشکل اقدامات، حکومت پر خاطر خواہ مالی بوجھ کے باوجود ، شہریوں کو راحت فراہم کرنے کی غرض سے کئے گئے ہیں۔
۔۔۔۔۔۔۔۔۔۔۔۔۔۔۔۔۔۔

U-13229
(Visitor Counter : 141
سٹرک ٹرانسپورٹ اور شاہراہوں کی وزارت
محفوظ سڑکوں اور سیاہ مقامات کی اصلاح کیلئے سمپوزیم کا انعقاد
نئی دہلی۔ 06 فروری روڈ ٹرانسپورٹ اور شاہراہوں کی وزارت کی جانب سے 3 اور 4 فروری کو میڈیا سینٹر نئی دہلی میں محفوظ سڑکوں/ سیاہ مقامات پر سمپوزیم اور آئندہ ایک سال کے دوران سیاہ مقامات میں اصلاح لانے کے منصوبے پر تبادلہ خیال کے لیے دو نشستوں میں ایک سمپوزیم کا انعقاد کیا گیا۔
کووڈ – 19 وبائی مرض کے باعث حفظان صحت کے تحفظات کو مدنظر رکھتے ہوئے ، ان نشستوں کو ہائبرڈ موڈ میں منعقد کیا گیا، اس میں حکومت ، تعلیمی اداروں اور مشیروں کی نمائندگی کرنے والے 9 ممتاز شرکاء اور تقریبا 20 شرکاء بنفس نفیس شامل ہوئے جبکہ تقریبا 850 شرکاء آن لائن شریک ہوئے ۔
روڈ ٹرانسپورٹ اور شاہراہوں کے سکریٹری جناب گریدھر ارامانے 3 فروری 2021 کو سمپوزیم کا افتتاح کیا۔ انہوں نے اپنی افتتاحی تقریر کے دوران ، سڑکوں کو اس طرح سے فعال اور ڈیزائن کرنے کی ضرورت پر زور دیا جس سے سڑک انجینئرنگ کی خصوصیات کی وجہ سے حادثات پیش نہ آئیں اور اگر زمینی منظرنامے میں تبدیلی کی وجہ سے سڑک کے کچھ حصے غیر محفوظ رہ بھی جاتے ہیں تو قیمتی انسانی جان اور وسائل کو بچانے کے لئے فوری مداخلت کیا جا سکے۔ سڑکوں کی ترقی کے ڈائریکٹر جنرل جناب آئی کے پانڈے نے بھی اپنے اہم خطاب کے دوران ان خیالات کی تائید کی اور شرکا کو زمینی سطح پر باخبر رہنے کو کہا۔ انہوں نے وزارت کے تمام علاقائی عہدیداروں کو یہ بھی مشورہ دیا کہ وہ قومی شاہراہوں کا معائنہ کرتے ہوئے قومی شاہراہوں کے علاوہ دیگر سڑکوں پر حفاظت کا بھی جائزہ لیں ، اس طرح کے امور پر توجہ مرکوز کریں اور اس پر کاروائی کرنے کے لیے متعلقہ ریاستی اتھارٹی کو اپنی رپورٹ بھیجیں۔ تمام ممتازشرکاء نے سیفٹی آڈٹ ، جنکشن کے ڈیزائن ، ایکسپریس وے ، پہاڑی سڑکیں ، مناسب اشاروں اور سڑکوں کی حفاظت کی درجہ بندی کے بارے میں شرکاء کو مزید جانکاری فراہم کریں ۔
ہر سال روڈ سیفٹی ہفتہ منانے کے برعکس ، وزارت کے ذریعہ رواں سال 18 جنوری 2021 سے 17 فروری 2021 ء تک روڈ سیفٹی کا مہینہ منایا جا رہا ہے۔ اس عرصے کے دوران ہونے والی پیشرفت کا جائزہ لینے کے لیے متعدد پروگراموں کا انعقاد کیا جا رہا ہے جس سے سڑک حادثات اور اموات میں کمی لانے کی نئی حکمت عملی تیار کی جا سکے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1258
(Visitor Counter : 109
بجلی کی وزارت
ملک بھر میں ہائیڈرو الیکٹرک پاور پلانٹس کی تنصیب کی صورتحال
بجلی قانون، 2003 کے دفعہ 8  کے مطابق، کوئی بھی پیداواری کمپنی جو 1000 کروڑ سے زیادہ کے سرمائے کے اخراجات پر مشتمل ہائیڈرو جنریٹنگ اسٹیشن قائم کرنے کا ارادہ رکھتی ہے، اس کے پروجیکٹ کو بجلی کی مرکزی اتھارٹی سے منظوری حاصل کرنے کی ضرورت ہے۔
سی ای اے میں دستیاب معلومات کے مطابق، 58196.5 میگاواٹ کی مجموعی طور پر نصب صلاحیت کے ساتھ 98 ایچ ای پیز، ملک میں مختلف مراحل میں پائپ لائن میں ہیں۔ ان ایچ ای پیز کی موجودہ صورتحال درج ذیل ہے:
- 21065میگاواٹ کی مجموعی نصب صلاحیت کے ساتھ 31 ایچ ای پیز سروے اور تحقیقات کے مرحلے میں ہیں۔
- 1700 میگاواٹ کی مجموعی نصب صلاحیت کے ساتھ 2 ایچ ای پیز کی تفصیلی پروجیکٹ رپورٹس  منظوری کے لیے سی ای اے میں معائنے کے مرحلے میں ہیں۔
- 22768 میگاواٹ کی مجموعی نصب صلاحیت کے ساتھ 29 ایچ ای پیز کے ڈی پی آرز کو سی ای اے نے منظوری دے دی ہے اور ابھی تک مختلف وجوہات کی بناء پرانہیں تعمیر کے لیےشروع کیا جانا باقی ہے۔
- ملک میں 12663.5 میگاواٹ کی مجموعی نصب صلاحیت کے ساتھ 36 ایچ ای پیز زیر تعمیر ہیں۔
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں دی۔
وزارت دفاع
وزارت دفاع نے دفاعی حصولیابی کے طریقہ کار 2020 کے میک-I  زمرے کے تحت چار پروجیکٹو اور میک-II  زمرے کے تحت پانچ پروجیکٹوں کو اصولی طور پر منظوری دی
’آتم نربھارتا‘ کے لیے وزیر اعظم جناب نریندر مودی کی اپیل کے مطابق عمل کرتے ہوئے وزارت دفاع نے ایک مثالی قدم اٹھاتے ہوئے دفاعی حصولیابی کے طریقہ کار 2020کے میک-1 زمرے کے تحت ڈیزائن اور ڈیولپمنٹ کے لیے بھارتی صنعت کو چار پروجیکٹوں کی پیش کش کی ہے۔ صنعت کو ان پروجیکٹوں کے نمونہ ڈیولپمنٹ کے لیے مالی امداد فراہم کرائی جائے گی۔ وزارت دفاع کی کولیجیٹ کمیٹی نے ’ اصولی طور پر جن پروجیکٹوں کو منظوری دی ہے، وہ درج ذیل ہیں:
- بھارتی فضائیہ: انڈین سیکورٹی پروٹوکول والے مواصلاتی آلات 
- بھارتی فضائیہ: گراؤنڈ بیسڈ سسٹم سمیت ایئر بورن الیکٹرو آپٹیکل پوڈ
- بھارتی فضائیہ: ایئر بورن اسٹینڈ آف جیمر
- بھارتی فوج: انڈین لائٹ ٹینک
صنعت موافق ڈی اے پی 2020 کے آغاز سے پہلی بھارتی صنعت کو لائٹ ٹینک اور بار انڈین سیکورٹی پروٹوکول والے مواصلاتی آلات تیار کرنے کے اہم کام میں شامل کیا گیا ہے۔
اس کے علاوہ صنعتی فنڈ والے میک ۔II طریقہ کار کے تحت درج ذیل پانچ پروجیکٹوں کے لئے بھی اصولی منظوری دی گئی ہے۔
- بھارتی فضائیہ: اپاچی ہیلی کاپٹر کے لیے فل موشن سیمولیٹر
- بھارتی فضائیہ: چنوک ہیلی کاپٹر کے لیے فل موشن سیمو لیٹر
- بھارتی فضائیہ: ایئر کرافٹ مینٹی نینس کے لئے ویئرایبل روبوٹک اکوپمنٹ
- بھارتی فوج:میکانائزڈ فورسز کے لئے انٹیگریٹیڈ سرویلانس اور ٹارگیٹنگ سسٹم
- بھارتی فوج: آٹونومس کومبیٹ وہیکل
’میک-II‘ زمرہ کے تحت پروجیکٹوں میں آلات/سسٹم/پلیٹ فارم یا ان کی اپ گریڈیشن یا ان کے ذیلی سسٹم/ ذیلی اسمبلی/ اسمبلیوں/ پروزوں کا پروٹو ٹائپ ڈیولپمنٹ شامل ہے، جو کہ بنیادی طور پر درآمدی متبادل/ اختراعی حل کے لیے کیا جائے گا جس کے لیے کوئی سرکاری فنڈ فراہم نہیں کرایا جائے گا۔
مقامی طور پر ملک میں ان پروجیکٹوں کو تیار کئے جانے سے بھارتی دفاعی صنعت کی ڈیزائن کی صلاحیتوں کو بروئے کار لانے اور بھارت کو ان ٹیکنالوجیز میں ایک ڈیزائن لیڈر کی پوزیشن میں لانے میں مدد ملے گی۔
۔۔۔۔۔۔۔۔۔۔۔
ش ح۔ا گ ۔ن ا۔
U-2197
(Visitor Counter : 121
وزارت خزانہ
شرح مبادلہ کا نوٹیفکیشن نمبر 73/2022 - کسٹمز 
کسٹم ایکٹ 1962  کی دفعہ 14 کے ذریعہ دیے گئے اختیارات کا استعمال کرتے ہوئے اور نوٹیفکیشن نمبر 70/2022 کسٹمز  کے سپر سیشن میں، 18 اگست 2022 سوائے اس کے کہ اس طرح کے سپر سیشن سے پہلے کیے گئے یا خارج کیے جانے والے کاموں کا احترام کیا جائے، مرکزی بالواسطہ ٹیکس اور کسٹم بورڈ اس کے ذریعہ یہ تعین کرتا ہے کہ اس کے ساتھ منسلک شیڈول اول اور شیڈول دوم کے کالم  میں متعین ہر غیر ملکی کرنسی کے تبادلے کی شرح بھارتی کرنسی میں یا اس کے برعکس، 2 ستمبر 2022 سے نافذ، مذکورہ سیکشن کے مقصد کے لیے، درآمدی اور برآمدی اشیا سے متعلق اس کے سامنے کے کالم  میں درج شرح ہو گی۔
شیڈول-1
|
|
نمبر شمار
|
|
غیر ملکی کرنسی
|
|
غیر ملکی کرنسی کے ایک یونٹ کے تبادلے کی شرح بھارتی روپے کے مساوی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
55.45
|
|
53.10
|
|
2.
|
|
بحرینی دینار
|
|
217.70
|
|
204.65
|
|
3.
|
|
کینیڈین ڈالر
|
|
61.50
|
|
59.45
|
|
4.
|
|
چینی یوآن
|
|
11.70
|
|
11.35
|
|
5.
|
|
ڈینش کرونر
|
|
10.90
|
|
10.55
|
|
6.
|
|
یورو
|
|
81.25
|
|
78.25
|
|
7.
|
|
ہانگ کانگ ڈالر
|
|
10.30
|
|
9.95
|
|
8.
|
|
کویتی دینار
|
|
266.40
|
|
250.20
|
|
9.
|
|
نیوزی لینڈ ڈالر
|
|
49.85
|
|
47.55
|
|
10.
|
|
ناروے کرونر
|
|
8.10
|
|
7.85
|
|
11.
|
|
پاؤنڈ سٹرلنگ
|
|
93.80
|
|
90.60
|
|
12.
|
|
قطری ریال
|
|
22.30
|
|
20.95
|
|
13.
|
|
سعودی عرب ریال
|
|
21.85
|
|
20.50
|
|
14.
|
|
سنگاپور ڈالر
|
|
57.75
|
|
55.90
|
|
15.
|
|
جنوبی افریقہ رینڈ
|
|
4.80
|
|
4.50
|
|
16.
|
|
سویڈن کرونر
|
|
7.55
|
|
7.30
|
|
17.
|
|
سوئس فرینک
|
|
82.75
|
|
79.70
|
|
18.
|
|
ترک لیرا
|
|
4.50
|
|
4.25
|
|
19.
|
|
متحدہ عرب امارات درہم
|
|
22.35
|
|
21.00
|
|
20.
|
|
امریکی ڈالر
|
|
80.45
|
|
78.70
شیڈول دوم
|
|
نمبر شمار
|
|
غیر ملکی کرنسی
|
|
غیر ملکی کرنسی کے 100 یونٹ کے تبادلے کی شرح بھارتی روپے کے مساوی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپانی ین
|
|
57.95
|
|
56.10
|
|
2.
|
|
کوریائی وون
|
|
6.05
|
|
5.70
وزارت دفاع
جنگ بندی پر عمل در آمد کے لئے ڈی جی ایم او سطح پر ہاٹ لائن گفت و شنید
نئی دلّی ،30 مئی؍ پاکستان کے ڈائرکٹرجنرل ملٹری آپریشنز  کی جانب سے ہندوستانی وقت کے مطابق 1800 بجے ہاٹ لائن پر بات چیت کی شروعات کی گئی ۔ دونوں ڈائرکٹر جنرل صاحبان نے لائن آف کنٹرول اور جموں اینڈ کشمیر سرحد کی صورت حال کا جائزہ لیا ۔ بھارتی فوج کے ڈی جی ایم او نے سرحد سے متصل شہریوں کی مشکلات کو کم کرنے اور امن بحال کر نے کے لئے مخلصانہ کوششوں کی یقین دہانی کرائی ۔
دونوں ڈی جی ایم او صاحبان نے 2003 کے جنگ بندی معاہدے پر عمل در آمد پر رضا مندی کا اظہار کرتے ہوئے یقین دلایا کہ دونوں جانب سے جنگ بندی کی خلاف ورزی نہیں کی جائے گی ۔ باہمی طور پر یہ بھی طے پایا کہ تنازعے کا کوئی بھی معاملہ ہاٹ لائن کا استعمال کرتے ہوئے اور مقامی کمانڈروں کی سطح پر بارڈر فلیک میٹنگ کے ذریعہ حل کر لیا جائے گا ۔
۔ ۔ ۔ ۔ ۔
(u. 2828
م ۔ ر ۔ ر۔